**Bruhat Bengaluru Mahanagara Palike** (BBMP) on Intian Bangaloren kaupunkia johtava hallinnollinen elin. Se vastaa Bangaloren kehittämisestä, kaavoituksesta, koulutus-, terveys- ja hygienia-, kauppa- ja lupa-asioista sekä vesistöistä, puistoista ja viheralueista. Vuonna 2020 kaupunginosien määrää päätettiin nostaa 198:sta 243 paikkaan osana Karnatakan kunnallislainsäädäntöön tehtyjä muutoksia. Noston tavoitteena on pitää jokaisen kaupunginosan väkiluku 35 000 asukkaassa. Uuteen kaupunginosien lukumäärään vaikuttivat myös numerologiset syyt, koska numeroa yhdeksän (2+4+3) pidetään onnekkaana. Kaupunginvaltuuston kausi kestää viisi vuotta. Vuonna 2015 aloittaneen valtuuston tehtäviä hoitaa virkamies Gaurav Gupta, kunnes uusi valtuusto on nimitetty. Vuonna 2020 vaalien järjestyminen on viivästynyt johtuen koronaviruspandemiasta ja muutoksista kaupunginhallintoon. Vaalit on nykyisellään tarkoitus järjestää joulukuussa 2020.

Karnatakan korkein oikeus ilmoitti vuonna 2018, että BBMP:n korruptio on saavuttanut hirvittävät mittasuhteet, jonka vuoksi Karnatakan osavaltiohallituksen ja BBMP:n kunnalliskomissaarin tulee suojella ihmisiä siltä. Intian tiedeinstituutin tutkimuksen mukaan sen 2010-luvulla kunnostamista järvistä 87 prosenttia oli joko erittäin huonossa tai huonossa kunnossa. Kaupungin teiden kuoppaisuus on aiheuttanut lukuisia valituksia, joiden vuoksi BBMP on lupautunut täyttämään ilmoitetut kuopat 15 päivässä. Koronaviruspandemian aikana heinäkuussa 2020 BBMP sai osakseen moitteita kotikaranteenin varmistamisesta telkeämällä karanteeniin määrättyjä henkilöitä koteihinsa. BBMP vastasi moitteisiin poistamalla ovien eteen asetetut peltilevyt ja pahoittelemalla tapahtunutta.

Lähteet
-------

1. ↑  History of BBMP *Bruhat Bangalore Mahanagara Palike*.  Arkistoitu 2.11.2020. Viitattu 1.11.2020.
2. ↑  Khanna, Bosky: It’s official: Bengaluru will have 243 wards *New Indian Express*.  7.10.2020. Viitattu 1.11.2020.
3. ↑  Number of wards set to increase to 243 *The Hindu*.  6.10.2020. Viitattu 1.11.2020.
4. ↑  Term of BBMP council ends; govt appoints Gaurav Gupta as administrator *The Economic Times*.  10.9.2020. Viitattu 1.11.2020.
5. ↑  Corruption in BBMP has reached monstrous dimension, says HC *The Hindu*.  23.6.2018. Viitattu 1.11.2020.
6. ↑  Kappan, Rasheed: 87% of lakes restored by BBMP in poor state: IISc study *Deccan Herald*.  2.1.2020. Viitattu 1.11.2020.
7. ↑  Complaints mount, BBMP starts drive to fill potholes *New Indian Express*.  18.8.2020. Viitattu 1.11.2020.
8. ↑  COVID-19 outbreak: Bengaluru civic body faces flak for sealing two flats with tin sheets to ensure home quarantine *Firstpost*.  25.7.2020. Viitattu 1.11.2020.

Aiheesta muualla
----------------

* Kuvia tai muita tiedostoja aiheesta **Bruhat Bengaluru Mahanagara Palike** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Bangalore |
| --- |
|  |
| 
* Bruhat Bengaluru Mahanagara Palike

 |
|  |
| Historia | 
* Bangaloren pommi-isku 2013

 |
|  |
| Koulutus ja tiede | 
* Intian tiedeinstituutti

 |
|  |
| Kulttuuri | 
* Bangalore Football Stadium
* Bengaluru FC

 |
|  |
| Liikenne | 
* HAL Bangaloren kansainvälinen lentoasema
* Kempegowdan kansainvälinen lentoasema

 |
|  |
| Talous | 
* International Tech Park Bangalore
* Biocon
* Hindustan Aeronautics
* Infosys
* Wipro Technologies

 |

 |